ZAPISNIK

     s 36. sjednice Vijeća Mjesnog odbora „Sveti Duh“
    održane 07. svibnja 2024., s početkom u 17,00 sati u  
                  u prostoru Mjesne samouprave „Sveti Duh“, Dunjevac 15 A                         
                       


Nazočni članovi Vijeća Mjesnog odbora: Goran Jukić, Bojan Blažević, Nikola Šanta i Milodrag Pralas

Nenazočni članovi Vijeća Mjesnog odbora: Marić Ljubomir, Vladimira Matošin i Sandra Bregant

Ostali nazočni: Vlasta Simon-Bebek, stručni savjetnik za rad tijela Mjesne samouprave

Sjednicu otvara Goran Jukić, predsjednik Vijeća Mjesnog odbora „Sveti Duh“ te pozdravlja sve prisutne.
Predsjednik konstatira da je prisutno četiri člana Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 35. sjednice na glasovanje.
Zapisnik s 35. sjednice jednoglasno usvojen. 
Predsjednik daje dopunu dnevnog reda točkom 
te daje dnevni red  na glasovanje.

Jednoglasno usvojen slijedeći
    

                                           D n e v n i   r e d

1. Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila sukladno članku 86. stavku 2. točki 1. Statuta Grada Zagreba
2. Udruga za promicanje inkluzije – Zahtjev za povremeno korištenje prostora mjesne samouprave
3. Izmijenjeni elaborat vezano za darivanje prometnice na Svetom Duhu
4. Pitanja, prijedlozi i obavijesti
· Javnoprometne površine i akcije ugovorene sa Zagrebačkim cestama u 2024.




Ad.1. Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila sukladno članku 86. stavku 2. točki 1. Statuta Grada Zagreba


Predsjednik konstatira da su vijećnici primili na znanje Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila sukladno čanku 86. stavku 2. točki 1. Statuta Grada Zagreba.



Ad.2. Udruga za promicanje inkluzije – Zahtjev za povremeno korištenje prostora mjesne samouprave


Predsjednik daje prijedlog Zaključka na glasovanje.
Jednoglasno usvojen slijedeći

Z A K LJ U Č A K
o povremenom korištenju prostora mjesne samouprave

1. Udruzi za promicanje inkluzije  odobrava se povremeno korištenje prostora u objektu koji koristi Mjesni odbor „Sveti Duh“, Dunjevac 1 u terminu ponedjeljkom od 10-11 sati.
2. Prostor iz točke 1. ovog zaključka koristit će Udruga za promicanje inkluzije.
3. Udruga za promicanje inkluzije se obvezuje postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju.



Ad. 3. Izmijenjeni elaborat vezano za darovanje prometnice na Svetom Duhu

Predsjednik kratko obrazlaže izmijenjeni elaborat vezano za darovanje prometnice na Svetom Duhu Gradu Zagrebu. Novoformirana građevinska čestica je 341/1 k.o. Črnomerec, a sastoji se od dijelova k.č. 339/1, 340, 341 i 345/1.
[bookmark: _GoBack]Predsjednik daje prijedlog Zaključka na glasovanje.
Jednoglasno usvojen slijedeći

   Z A K LJ U Č A K
          o darovanju prometnice na Svetom Duhu k.č. 341/1 k.o. Črnomerec

1. Vijeće mjesnog odbora raspravljalo je o darovanju prometnice k.č. 341/1 k.o. Črnomerec na Svetom Duhu Gradu Zagrebu.

2. Vijeće ne prihvaća  zahtjev jer smatra da Grad Zagreb nema javi interes za navedeno. 


         Ad.4. Pitanja, prijedlozi i obavijesti

Predsjednik čita informacije koje su vijećnici dobili u materijalima za sjednicu te obavještava prisutne da će se iduća sjednica održati 11. lipnja 2024.



Sjednica je završila u 18,10 sati
Zapisnik sastavila:
Natalija Vidak	
				
KLASA: 024-08/24-003/957
URBROJ: 251-06-11-3/007-24-2 
U Zagrebu, 07. svibnja 2024.



							          Predsjednik 
  Vijeća Mjesnog odbora „Sveti Duh“
                                                                                 	  
							         Goran Jukić
